b"\n_START_ARTICLE_\nCultura de la cer\xc3\xa0mica de bandes\n_START_PARAGRAPH_\nLa cultura de cer\xc3\xa0mica de bandes o civilitzaci\xc3\xb3 rubana (de l'alemany Linienbandkeramische Kultur) designa el neol\xc3\xadtic central europeu. El seu apogeu caldria situar-lo entre 5500 a 4700 abans la nostra era i est\xc3\xa0 present per tota Europa central (Hongria, Rep\xc3\xbablica Txeca, Alemanya occidental, Fran\xc3\xa7a septentrional i B\xc3\xa8lgica). Segons alguns arque\xc3\xb2legs, aquesta cultura seria la manifestaci\xc3\xb3 del corrent del Danubi, una migraci\xc3\xb3 d'Europa continental de pobles neol\xc3\xadtics que van seguir el riu Danubi, practicant l'artigatge que van introduir a Europa. En contraposici\xc3\xb3, estaria el neol\xc3\xadtic mediterrani o cardinal, la cultura de la cer\xc3\xa0mica de bandes oriental, de la pinta i els conjunts balc\xc3\xa0nics. S'han trobat restes arqueol\xc3\xb2giques que porten a pensar que, entre el grup, n'hi havia que practicaven canibalisme, per\xc3\xb2 se'ls coneix per haver introdu\xc3\xaft l'agricultura a Europa."